Predkladacia správa

	Československo bolo zakladajúcim členom MMF, ale z politických dôvodov v roku 1954 z neho vystúpilo. Dňa 13. septembra 1990 Federálne zhromaždenie ČSFR vyslovilo súhlas s opätovným prístupom Českej a Slovenskej Federatívnej republiky k Dohode o Medzinárodnom menovom fonde.
	
	Rozdelením ČSFR k 1. 1. 1993 sukcedovala Slovenská republika ako nástupnícky štát do Dohody o Medzinárodnom menovom fonde: Týmto aktom prevzala práva a záväzky vyplývajúce z nástupníctva v rozsahu stanovenom MMF.

	Slovenská republika je členom belgickej skupiny MMF a Svetovej banky. Okrem SR sú členmi belgickej skupiny: Belgicko, Luxembursko, Rakúsko, ČR, Maďarsko, Turecko, Slovinsko, Kazachstan a Bielorusko. Z celkového počtu 24 skupín je podľa celkovej výšky kvóty belgická skupina štvrtá najlepšia za USA, SRN a Japonskom.

	Za ministerstvo financií Slovenskej republiky bola vládou SR podľa uznesenia č. 815 zo dňa 25. 11. 1998 za alternáta guvernéra Medzinárodného menového fondu vymenovaná Brigita Schmögnerová, toho času ministerka financií SR.

	 V súvislosti s podaním demisie Brigity Schmögnerovej z funkcie ministra financií SR dňa 28. januára 2002 a následným vumenovaním Františka Hajnoviča do tejto funkcie, je nevyhnutné vykonať personálne zmeny, t.j. odvolať Brigitu Schmögnerovú z fukcie alternáta guvernéra MMF a vymenovať namiesto nej nového zástupcu. Za nového alternáta guvernéra MMF je navrhnutý František Hajnovič, minister financií SR.